มีเส้นตึงขวางบริเวณท้องน้อย บางครั้งตึงเส้นขึ้นอาถึงสะดือ บางครั้งตึงเส้นตรงขอบเอว ฉี่แสบขัดเล็กน้อย ฉี่เป็นฟองมาก
สวัสดีค่ะ อาการมีเส้นตึงบริเวณท้องน้อย ปวดร้าวลงไปที่ขาหรืออัณฑะ ปัสสาวะแสบขัดนั้น อาจจะเกิดจากการมีนิ่วในทางเดินปัสสาวะ ทำให้ปัสสาวะขัดหรือมีเลือดปน ปวดร้าวไปตามต้นขาได้ หรือเกิดจากการมีกระเพาะปัสสาวะอักเสบ กรวยไตอักเสบ ซึ่งก็พบได้น้อยในเพศชาย หรืออาจเกิดจากการมีกล้ามเนื้อตึงตัวจากการใช้งาน แต่ไม่น่ามีปัสสาวะแสบขัด หรือมีงรองกระดูกทับเส้นประสาท อาจปวดหลังมากร้าวไปตามขา มีขาอ่อนแรงร่วมด้วยได้ค่ะเบื้องต้นดื่มน้ำมากๆ ไม่กลั้นปัสสาวะ งดการใช้งาน/เกร็ง/ลงน้ำหนักบริเวณที่ปวดมากๆไปก่อน กินยาแก้ปวดเพื่อบรรเทาอาการได้ควรรีบไปพบแพทย์เพื่อตรวจเพิ่มเติม หากปัสสาวะแสบขัดและมีฟอง เพราะอาจมีความผิดปกติในทางเดินปัสสาวะ หรือมีภาวะไตวายเฉียบพลันได้เช่นกัน หรือหากมีอาการปวดมากๆจนรบกวนการใช้ชีวิตประจำวันก็ควรรีบไปตรวจเพิ่มเติม